**ინფორმაცია**

**„სახელმწიფო აუდიტის სამსახურის მიერ საქართველოს 2020 წლის სახელმწიფო ბიუჯეტის შესრულების წლიური ანგარიშის შესახებ მომზადებულ მოხსენებაში წარმოდგენილი შენიშვნებისა და რეკომენდაციების საბიუჯეტო პროცესში გათვალისწინების შესაძლებლობის თაობაზე“ საქართველოს მთავრობის სამოქმედო გეგმის განსაზღვრის შესახებ" საქართველოს მთავრობის 2022 წლის 30 მარტის N572 განკარგულებით განსაზღვრული საქართველოს მთავრობის სამოქმედო გეგმის შესრულების შესახებ**

| **რეკომენდაცია** | **განხორციელების ვადები** | **პასუხისმგებელი უწყება** | **ინდიკატორი** | **რეკომენდაციის გათვალისწინების შესაძლებლობა** |
| --- | --- | --- | --- | --- |
| **საქართველოს ფინანსთა სამინისტროს** |
| მაკროეკონომიკური ინდიკატორების ფისკალურ პარამეტრებზე ფაქტობრივი გავლენის შეფასების მიზნით, მიზანშეწონილია, სახელმწიფო ბიუჯეტის შესრულების წლიური ანგარიში მოიცავდეს ბიუჯეტის დაგეგმვის ეტაპზე იდენტიფიცირებული ფისკალური რისკების მატერიალიზაციის შესახებ ინფორმაციას და მათ საპასუხოდ გატარებული პოლიტიკის პასუხების ანალიზს; |  | საქართველოს ფინანსთა სამინისტრო | 2022 წლის სახელმწიფო ბიუჯეტის პროექტზე თანდართული ფისკალური რისკების დოკუმენტი, რომელიც წარედგინება საქართველოს პარლამენტში მოიცავს შესაბამის ინფორმაციას. ინფორმაცია განთავსებულია საქართველოს ფინანსთა სამინისტროს ვებ-გვერდზე - <https://www.mof.ge/images/File/2022-biujeti/21-12-2021/DanarTebi/19.FRS_III_2021.pdf> | ფისკალური რისკების ანალიზის დოკუმენტი მოიცავს ინფორმაციას გასული, მიმდინარე, დასაგეგმი და დასაგეგმის შემდგომი საანგარიშო პერიოდებისთვის, რაც მოიცავს რისკების რეალიზაციის ნეგატიური შედეგების თავიდან აცილების ან მინიმიზაციის რეკომენდაციებს. ამასთან, უკანასკნელ პერიოდში მნიშვნელოვნად დაიხვეწა რისკების იდენტიფიკაციის, ანალიზის და რეპორტინგის მექანიზმები, შემდგომ ეტაპს წარმოადგენს ფისკალური რისკების მართვის ეფექტური მექანიზმების დანერგვა, რომელზეც მუშაობა დაიწყო 2020 წელს. 2022 წლის ფისკალური რისკების ანალიზის დოკუმენტი მოიცავს ფაქტიურად რეალიზებული რისკების, ასევე ქვეყნის წინაშე მდგარი ფისკალური რისკების შეფასებას საშუალო და გრძელვადიან ჭრილში. დოკუმენტში წარმოდგენილია რეკომენდაციები აღნიშნული რისკების თავიდან აცილების ან რისკების რეალიზაციის შედეგად დამდგარი ნეგატიური შედეგების შემცირების მიმართულებით. მომდევნო წლებში ასევე განხილული იქნება აღნიშნული ინფორმაციის ასახვა შესრულების ანგარიშებში. |
| საშუალოვადიან პერიოდში მთავრობის ვალის მდგრადობის უზრუნველსაყოფად, მნიშვნელოვანია, ფინანსთა სამინისტრომ უზრუნველყოს: - „მთავრობის ვალის მართვის სტრატეგიის“ დოკუმენტის დროულად განახლება და მასში საშუალოვადიან პერიოდში ვალის მართვასთან დაკავშირებით მთავრობის ხედვის ასახვა; - ვალის მდგრადობის ანალიზის დოკუმენტში ყველა შესაბამისი მაჩვენებლის სრულყოფილად წარმოდგენა და მთავრობის ვალის ნაშთთან ერთად, სხვა იდენტიფიცირებული პირდაპირი და პირობითი ვალდებულებების ასახვა. | 2022-2023 | საქართველოს ფინანსთა სამინისტრო | საქართველის მთავრობის მიერ მოწონებული ვალის მართვის სტრატეგიის დოკუმენტი განთავსებულია საქართველოს ფინანსთა სამინისტროს ვებ-გვერდზე - <https://www.mof.ge/5231>საქართველოს ფინანსთა სამინისტროს ვებ-გვერდზე განთავსებული, ვალის მდგრადობის განახლებული ანალიზის დოკუმენტი, რომელიც თან ერთვის წლიური ბიუჯეტის კანონს და წარედგინება საქართველოს პარლამენტს. | მთავრობის ვალის მართვის სტრატეგია 2022-2025 წლებისთვის მოწონებულია საქართველოს მთავრობის მიერ 2021 წლის 31 დეკემბრის №2430 განკარგულებით. ვალის მდგრადობის ანალიზის უახლესი მეთოდოლოგიის დასაგეგმად საქართველოს ფინანსთა სამინისტრომ მიმართა საერთაშორისო სავალუტო ფონდს (სსფ). მოსალოდნელია, რომ სსფ 2022 წლის განმავლობაში შეძლებს ტექნიკური დახმარების მისიის გამოყოფას აღნიშნულ საკითხთან დაკავშირებით. |
| ფისკალური ანგარიშვალდებულებისა და გამჭვირვალობის უზრუნველსაყოფად, მნიშვნელოვანია, ფინანსთა სამინისტრომ შეიმუშაოს გეგმა, რომელშიც კონკრეტული ღონისძიებების/მიდგომების დონეზე ასახული იქნება ინფორმაცია, სხვადასხვა სცენარის განვითარების შემთხვევაში ვალის წესისა და ბიუჯეტის დეფიციტის მაჩვენებლების „ეკონომიკური თავისუფლების შესახებ“ ორგანული კანონით დადგენილ ზღვრებში დაბრუნების შესახებ. | 2020-2023 | საქართველოს ფინანსთა სამინისტრო |  | „საქართველოს 2021 წლის სახელმწიფო ბიუჯეტის შესახებ“ საქართველოს კანონს დანართის სახით თან ერთვის „საშუალოვადიანი პროგნოზების შედარება და „ეკონომიკური თავისუფლების შესახებ“ საქართველოს ორგანული კანონით განსაზღვრული ფისკალური წესებით გათვალისწინებულ ზღვრებში დაბრუნების პროგნოზი“, რომელიც ითვალისწინებს „ეკონომიკური თავისუფლების შესახებ“ საქართველოს ორგანული კანონით განსაზღვრულ პარამეტრებში დაბრუნებას 2023 წლიდან და განთავსებულია საქართველოს ფინანსთა სამინისტროს ვებ-გვერდზე: <https://www.mof.ge/images/File/2021-biujeti/10-12-2021/danartebi/11.prognozebis%20shedareba%202021.docx> „საქართველოს 2022 წლის სახელმწიფო ბიუჯეტის შესახებ“ საქართველოს კანონს ასევე ერთვის აღნიშნული განახლებული ინფორმაცია, რომელიც განთავსებულია საქართველოს ფინანსთა სამინისტროს ვებ-გვერდზე:<https://www.mof.ge/images/File/2022-biujeti/21-12-2021/DanarTebi/21.prognozebis%20shedareba%202022%20-3.docx>  |
| მიზანშეწონილია, შემუშავდეს მექანიზმი, რომელიც უზრუნველყოფს მხარჯავი დაწესებულებების მიერ პროექტების კაპიტალურად კლასიფიკაციის პროცესზე ზედამხედველობას, რაც ერთი მხრივ, განაპირობებს მათ განხორციელებას „კაპიტალური პროექტების მართვის გზამკვლევისა“ და „კაპიტალური პროექტების მართვის მეთოდოლოგიის“ შესაბამისად, ხოლო მეორე მხრივ, ხელს შეუწყობს კაპიტალური პროექტების დანართში პროექტების შესახებ სრულყოფილი ინფორმაციის წარმოდგენას; | 2022-2023 წწ. | საქართველოს ფინანსთა სამინისტრო | საინვესტიციო პროექტების მართვის განახლებული მეთოდოლოგია | კაპიტალური პროექტების დაგეგმვის და განხორციელების მიმართულებით მიმდინარეობს საინვესტიციო პროექტების მართვის რეფორმა საჯარო ფინანსების მართვის რეფორმის სტრატეგიისა და სამოქმედო გეგმის ფარგლებში, ასევე დონორებთან თანამშრომლობით ხორციელდება ამ მიმართულებით არაერთი ღონისძიება საინვესტიციო-კაპიტალური პროექტების მართვის სრულყოფილი დანერგვის მიზნით. კაპიტალური პროექტების მართვის ძირითადი მარეგულირებელი უნდა გახდეს საინვესტიციო პროექტების მართვის გზამკვლევი და მეთოდოლოგია.ამასთან, დაგეგმილია საერთაშორისო სავალუტო ფონდთან თანამშრომლობით საინვესტიციო პროექტების მართვის შეფასების ხელახლა განხორციელება ამ მიმართულებით რეფორმების შემდგომი დაგეგმვის მიზნით. |
| მნიშვნელოვანია, სახელმწიფო ბიუჯეტის კანონში ცვლილების განხორციელების შემთხვევაში, მოხდეს კაპიტალური პროექტების დანართის განახლება აღნიშნული ცვლილებების გათვალისწინებით. |  | საქართველოს ფინანსთა სამინისტრომხარჯავი დაწესებულებები |  | სახელმწიფო ბიუჯეტის კანონში ცვლილების პროექტს თან ერთვის განახლებული პროგრამული ბიუჯეტის დანართი, ყველა იმ პროგრამის და ქვეპროგრამის შესახებ, რომელზეც გავლენას ახდენს კანონში ცვლილება, შესაბამისად აღნიშნული დანართი თავის მხრივ მოიცავს კაპიტალურ პროექტებსაც. |
| მიზანშეწონილია, შეიმუშაოს მექანიზმი/მიდგომა, რომელიც უზრუნველყოფს ბიუჯეტის დაგეგმვის ეტაპზე სსიპ-ების/ა(ა)იპ-ების საკუთარი შემოსავლების რეალისტური გეგმური მაჩვენებლების განსაზღვრას, მათ შორის გასული წლების ტენდენციების გათვალისწინებით. |  | საქართველოს ფინანსთა სამინისტრო |  | სსიპ/ა(ა)იპ-ების შესახებ ფინანსური ინფორმაციის აღრიცხვა ხორციელდება ერთიანი მიდგომით, სახელმწიფო ბიუჯეტიდან მიღებული სახსრები და კანონმდებლობით ნებადართული სხვა (საკუთარი) შემოსავლები შესაბამის ბიუჯეტებში. სრული ინფორმაცია მათ შორის, როგორც სსიპ/ა(ა)იპ-ების, ასევე, მათ მიერ განხორციელებული პროგრამების/პროექტების შესახებ ასახულია ბიუჯეტის შესრულების ანგარიშის VII თავში. ამასთან, იმ საჯარო სამართლის იურიდიული პირების ბიუჯეტი, საშტატო ნუსხა და სახელფასო ფონდი, რომელთა წლიური შემოსავალი, ბიუჯეტიდან მიღებული დაფინანსების გარდა აღემატება 1 მლნ ლარს („საჯარო სამართლის იურიდიული პირის შესახებ“ საქართველოს კანონის მე-12 მუხლის მე-4 პუნქტი), დეტალურად განიხილება საქართველოს ფინანსთა სამინისტროს მიერ კანონმდებლობით დადგენილი წესით. სახელმწიფო აუდიტის სამსახურის დასკვნებში არაერთხელ იყო მითითებული საჯარო სამართლის იურიდიული პირების ანგარიშებზე არსებული თავისუფალი ნაშთების გამოყენების თაობაზე რეკომენდაცია, რაც გათვალისწინებული იქნა „საქართველოს 2021 წლის სახელმწიფო ბიუჯეტის შესახებ“ საქართველოს კანონში და „საჯარო სამართლის იურიდიული პირის შესახებ“ საქართველოს კანონის მე-12 მუხლის მე-4 პუნქტით გათვალისწინებული ზოგიერთი საჯარო სამართლის იურიდიული პირის მიერ განსახორციელებელი ღონისძიებების შესახებ“ საქართველოს მთავრობის 2021 წლის 29 ნოემბრის №2098 განკარგულების საფუძველზე, ზოგიერთი საჯარო სამართლის იურიდიული პირის საკუთარ ანგარიშზე არსებული თავისუფალი ნაშთი - 66.0 მლნ ლარის ოდენობით, მიიმართა სახელმწიფო ბიუჯეტში „სახელმწიფო პროგრამის - „განახლებული რეგიონების“ დამტკიცების შესახებ“ საქართველოს მთავრობის 2021 წლის 26 აპრილის №185 დადგენილების მე-2 მუხლის „ბ“ ქვეპუნქტის შესაბამისად. |